የኢትዮጵያ ብሔራዊ ምርጫ ቦርድ ከክልል መንግሥታት ትብብር ጠየቀ
በጋዜጣው ሪፖርተር አዲስ አባባ፦ ኢትዮጵያ ብሔራዊ ምርጫ ቦርዱ ቀደም ሲል ከክልል ምንግሥትት ጋር ባደረጋቸው ውይይቶች የተደረሰባቸውን ስምምነቶች መሰረት በማድረግ ከክልል መንግሥታት ትብብር ጠየቀ። ቦርዱ ትናንት ባወጣው መግለጫ እንዳስታወቀው፣ ቦርዱ ለ6ተኛው አገራዊ ምርጫ የሚያደርገውን ዝግጅት አስመልክቶ የጊዜ ሰሌዳ ማውጣቱን፣ እንዲሁም የተለያዩ ተግባራትን ለማከናውን ከሚመለከታቸው አካላት ጋር በጋራ እየሠራ ይገኛል።ከዚህም መካከል የምርጫ ፀጥታን ማረጋገጥ እንዲሁም የምርጫ ክልል እና የዞን ቢሮዎችን መክፈት እንደሚገኙበት አመልክቶ፣ በጉዳዮቹ ዙሪያ በተለያዩ ወቅቶች ከክልል መስተዳድር ሃላፊዎች ጋር ውይይቶችን ማከናወኑንም ጠቁሟል። በውይይቶቹም ላይ የምርጫ ኦፕሬሽን መዋቅር እና የክልል መስተዳድሮች የሚጠበቁ ሚናዎችን በዝርዝር ማቅረቡን አመልክቷል። በውይይቶቹ ከተደረሰበት ስምምነት በመነሳትም ቦርዱ የሚከተሉትን ዋና ዋና ትብብሮች ከክልል መንግሥታት ጠይቋል፦ 1. የአዲስ አበባ ከተማ መስተዳድር-33
የምርጫ ክልል ቢሮዎች እና 3 የዞን ማስተባበሪያ ቢሮዎች እና የስልጠና
ቦታዎች2. ድሬደዋ ከተማ መስተዳድር- 47 የምርጫ ክልል ቢሮዎች እና 1 የዞን ማስተባበሪያ ቢሮዎች እና የስልጠና ቦታዎች 3. ሶማሌ ብሔራዊ ክልላዊ መንግሥት -72 የምርጫ ክልል ቢሮዎች እና 11 የዞን ማስተባበሪያ ቢሮዎች እና የስልጠና ቦታዎች 4. ጋምቤላ ብሔራዊ ክልላዊ መንግሥት- 14 የምርጫ ክልል ቢሮዎች እና 3 የዞን ማስተባበሪያ ቢሮዎች እና የስልጠና ቦታዎች 5. ደ/ብ/ብ/ሕ/ ክልላዊ መንግሥት እና ሲዳማ ብሔራዊ ክልላዊ መንግሥት- 132 የምርጫ ክልል ቢሮዎች እና 17 የዞን ማስተባበሪያ ቢሮዎች እና የስልጠና ቦታዎች 6. ሐረሪ ብሔራዊ ክልላዊ መንግሥት- 3 የምርጫ ክልል ቢሮዎች እና 1 የዞን ማስተባበሪያ ቢሮዎች እና የስልጠና ቦታዎች 7. አፋር ብሔራዊ ክልላዊ መንግሥት -32 የምርጫ ክልል ቢሮዎች እና 5 የዞን ማስተባበሪያ ቢሮዎች እና የስልጠና ቦታዎች 8. አማራ ብሔራዊ ክልላዊ መንግሥት- 138 የምርጫ ክልል ቢሮዎች እና 12 የዞን ማስተባበሪያ ቢሮዎች እና የስልጠና ቦታዎች 9. ኦሮሚያ ብሔራዊ ክልላዊ መንግሥት- 179 የምርጫ ክልል ቢሮዎች እና 20 የዞን ማስተባበሪያ ቢሮዎች እና የስልጠና ቦታዎች ናቸው። ቦርዱም በጥያቄው ለክልሎች ለዕቅድ እና ለአፈፃፀም ያመቻቸው ዘንድ የምርጫ ክልሎች ዝርዝር እና ቢሮአቸው የሚቋቋምባቸው ከተሞች ዝርዝር፤ የዞን ማስተባበሪዎች ዝርዝር እና ቢሮአቸው የሚቋቋምባቸው ከተሞች ዝርዝር እንዲሁም ቦርዱ ያወጣውን ረቂቅ የምርጫ ሰሌዳ ኮፒ አብሮ አቅርቧል። ይሁንና ለክልሎች ይህንኑ ለቢሮ መከፈት የሚያስፈልግ ዝግጅት በደብዳቤ በመጠየቅ ለጥር 10 ቀን 2013 ዓ.ም እንዲያሳውቁ ጥያቄ ያቀረበ ቢሆንም እስከ አሁን ድረስ ይህንን ዝግጅት አስመልክቶ ምላሽ ያቀረበ የክልል መስተዳድር የለም። በመሆኑም በደብዳቤ የተገለፁት አስፈላጊ የምርጫ ክልል ቢሮዎችን ለመክፈት የሚያስፈልጉ ትብብሮች ለምርጫው ሂደት አስፈላጊነታቸውን በመገንዘብ ክልሎች ትብብራቸውን እንዲያፋጥኑ እንዲሁም በኢትዮጵያ የምርጫ፣ የፖለቲካ ፓርቲዎች ምዝገባና የምርጫ ሥነ ምግባር አዋጅ 1162/2011 አንቀጽ 161 የተቀመጠውን የመተባበር ግዴታቸውን እንዲወጡ አሳስቧል።አዲስ ዘመን ጥር 12 ቀን 2013 ዓ.ም 